
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 14594/874 (1) 

Τροποποίηση του εγκεκριμένου ρυμοτομικού σχεδίου Ν. Λιοσίων στα 
• Ο.Τ. 2082 και 2085 (οδός Γ' Νοεμβρίου). 

0 ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 «όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 


3 και 70 αυτού». 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν.Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 ΦΕΚ 210/ 

Α). 

3. Το 183/9.5.86 Π.Δ/γμα (ΦΕΚ 70Α'/5.6.86) με το οποίο μετα¬ 
βιβάστηκαν οι αρμοδιότητες έγκρισης τροποποιήσεων σχεδίων πόλεων 
και καθορισμός όρων και περιορισμών δόμησης στους Νομάρχες. 

4. Τις αποφάσεις 310/12.11.80 και 350/27.11.86 του Δημοτι¬ 
κού Συμβουλίου Ν. Λιοσίων. 

5. Την γνωμοδότηση του Συμβουλίου ΧΟΠ όπως διατυπώθηκε στο 
υπ’. αριθ. 25/87 (θέμα 7ο) πρακτικό, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Ν. Λιοσίων στα 
Ο.Τ. 2082 και 2085 (οδός Γ' Νοεμβρίου) με την μετατόπιση των οικ- 
/ών γραμμών στα Ο.Τ. 2082 και 2085 και όπως αναλυτικά φαίνονται 
στο σχετικό πρωτότυπο διάγραμμα κλίμακας 1:500 που έχει θεωρηθεί 
από την Δ/ντρια Πολ. Δ. Αττικής και αντίτυπο που δημοσιεύεται με 
αυτή την απόφαση. 

Άρθρο 2. 

Η ισχύς της παρούσας απόφασης αυτής αρχίζει από τη δημοσίευσή 

της. 

Η παρούσα απόφαση να δημοσιευθεί στην Εφημερίδα της Κυβερνή- . 
σεως. 

Αιγάλεω, 16 Ιουλίου 1987 
Ο Νομάρχης 
Γ. ΑΝΑΝΙΑΔΗΣ 

Αριθ. 6270/ΕΠΑ 1096 (2) 

Καθορισμός ορίων και όρων και περιορισμών δόμησης και κατηγοριο- 

ποίηση του οικισμού α) ΑΕΤΟΣ Κοινότητας Αετού του Νομού Εύ¬ 
βοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του από 24.4.85 Π.Δ. (Φ.Ε.Κ. 181Δ/3.5.85) 
«Περί τρόπου καθορισμού ορίων οικισμού της χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη οι¬ 
κισμών. 

.3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Υ.Χ.Ο.Π. 

4. Τα πληθυσμιοικά στοιχεία της τελευταίας απογραφής του κράτους 
της ΕΣΥΕ. 

5. Τις υπ’ αρ. α) 41/26.10.86, β) 8/8.1.86 και γ) 10/21.1.87 
αποφάσεις του Κοινοτικού Συμβουλίου Αετού. 

6. Την με αριθ. πρωτ. 1938/ΕΠΑ333/27.5.87 εισήγηση Τ.Π. και 
Π.Ε. προς τον ΣΧΟΠ Νομού Εύβοιας. 

7. Την υπ’ αριθ. 6η γνωμοδότηση του 6ου/87 πρακτικού του ΣΧΟΠ 
του Νομού Εύβοιας. 

8. Το υπ’ αριθ. 658/23.3.87 έγγραφο του Δασαρχείου Αλιβερίου, 
αποφασίζουμε: 

I. Κατατάσσουμε τον οικισμό α) ΑΕΤΟΣ Κοινότητας Αετού σύμ¬ 
φωνα με το άρθρο 2 του από 24.4.85 Π.Δ/τος. 

(Φ.Ε.Κ. 181Δ/3.5.85) στις παρακάτω κατηγορίες: 

α) ΑΕΤΟΣ: Περιαστικός, Παραλιακός, Αδιάφορος, Στάσιμος, Διά¬ 
σπαρτος και Μεσαίος οικισμός. 

II. Καθορίζουμε: 1) Τα όρια του οικισμού α) ΑΕΤΟΣ Κοινότητας Αε¬ 
τού του Νομού Εύβοιας με στοιχεία για τον: 

α) ΑΕΤΟΣ: (1, 2, 3,4, 5,6, 7, 8,9,10,11, 12,13,14,15,15α, 
16, 17, 18, 19, 20, 20α, 21, 22, 23, 24, 25, 26, 27, 28, 29, 30, 
31, 32,33,34, 35,36, 37,38,39,40,41,42,43,44, 45,46,47, 


48, 49, 50, 1), όπως αυτά φαίνονται στα συνοδευτικά της παρούσας 
σχεδιαγράμματα σε κλ. 1:5.000, που έχουν θεωρηθεί από την Προϊ- 
σταμένη της Ε.Π.Α. και που αποτελούν αναπόσπαστα μέρη της απόφα¬ 
σης αυτής και συντάχθηκαν βάσει στοιχείων χαρτών και επί τόπου 
ελέγχου. 

2) Σειρά ισχύος για περίπτωση ασυμφωνίας, πρώτον το σχέδιο και 
δεύτερον το κείμενο της περιγραφής των ορίων. 

III, Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. Φ.Ε.Κ. 181/3.5.85 καί για τον οικι¬ 
σμό: α) ΑΕΤΟΣ αρτιότητα γηπέδου Γ.000 τ.μ. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.85 ημέρα δημοσίευσής 
του από 24.4.85 Δ/τος. 

Β. Ειδικοί όροι Δόμησης 

Για τον οικισμό: 

α) ΑΕΤΟΣ τους ειδικούς όρους δόμησης που αναγράφονται στην 
καρτέλλα, που συνοδεύει την παρούσα, κάθε φορά. 

IV. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τ.Π. και Π.Ε. (Τμήμα Ε.Π.Α.) της Νομαρχίας, ώστε 
να εξασφαλίζεται η συνέχεια των υπαρχόντων Κοινοχρήστων χώρων 
και η δημιουργία νέων Κοινοχρήστων χώρων σύμφωνα με τα οριζόμενα 
στις διατάξεις της παρ. I τού άρθρου 6 του από 24.4.85 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 
(Φ.Ε.Κ. 181Δ/3.5.85). 

Η παρούσα απόφαση με το σχεδιάγραμμα οριοθέτησης του οικισμού 
καθώς και τις καρτέλλες των ειδικών όρων δόμησης που την συνοδεύει 
να δημοσιευθεί στην Εφημερίδα της Κυβερνήσεως. 

Χαλκίδα, 25 Αυγούστου 1987 
Ο Νομάρχης 

ΝΙΚΟΣ ΜΙΧΑΛΟΠΟΪΛΟΣ 

Αριθ. 4697 (3) 

Τροποποίηση ρυμοτομικού σχεδίου Αγριας Ν. Μαγνησίας στο ΟΤ 52. 

Ό ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1) Τις διατάξεις: 

α) Του από 17.7.1923 Ν.Δ/τος «περί σχεδίων πόλεων κ.λπ.» όπως 
τροποποιήθηκαν και ισχύουν σήμερα και ιδιαίτερα τα άρθρα 3, 9, 70 
αυτού. 

β) Του 1018/71 Π.Δ/τος «περί τροποποιήσεως και συμπληρώαεως 
του Α.Ν. 314/1968 «περί παροχής εις τον ΎΒΕ Νομάρχες αρμοδιότη¬ 
τες κ.λπ.» 

γ) Του Ν. 1337/83 «περί επεκτάσεως Πολ/κών σχεδίων κ.λπ.». 

δ) Του Π.Δ/τος 183/1986 «Μεταβίβαση αρμοδιοτήτων στους Νο¬ 
μάρχες για την έγκριση τροποποιήσεων σχεδίων κ.λπ. 

2) Το εγκεκριμένο ρυμοτομικό σχέδιο πόλης Αγριάς. 

3) Το εγκεκριμένο Γενικό Πολ/κό σχέδιο Πόλης Βόλου κ.λπ. 

4) Την 40/1986 απόφαση Κοινοτικού Συμβουλίου Αγριάς. με την 
οποία προτείνεται η τροποποίηση σχεδίου πόλης Αγριάς στο ΟΤ 52 για 
να αναγνωριστεί ιδιωτική πάροδος που υπάρχει σ’ αυτό. 

5) Τη βεβαίωση του Δήμου Αγριάς για την αρτιότητα των οικοπέ¬ 
δων κ.λπ. και ότι δεν υποβλήθηκαν ενστάσεις. 


6) Τις ενστάσεις των I. Μερεντίνη και Γ. Γιαννουσά κατά της 40/ 
1986 απόφασης Κοινοτ. Συμβουλίου Αγριάς. 

7) Την 21/1987 απόφαση του Κοιν. Συμβουλίου Αγριάς που εκδι- 
κάζει τις πιο πάνω ενστάσεις με το σκεπτικό που αναφέρεται σ’ αυτή. 

8) Την πράξη 13/14.5.87 του Νομαρχιακού Συμβουλίου ΧΟΠ Ν. 
Μαγνησίας με την οποία γνωμοδοτεί και συμφωνεί για την τροποποί¬ 
ηση του σχεδίου σύμφωνα με την σχετική πρόταση - απόφαση του Δημο¬ 
τικού Συμβουλίου Αγριάς με αριθμό 40/1986. 

9) Το ΑΠ 22976/24.7.87 έγγραφο του Εθνικού Τυπογραφείου, 
αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχεδίου 
Αγριάς Ν. Μαγνησίας στο ΟΤ 52 για την αναγνώριση ιδιωτικής παρό¬ 
δου σ’ αυτό, όπως ειδικότερα στο σχετικό διάγραμμα που θεωρήθηκε 
από το ΤΠ και ΠΕ Ν. Μαγνησίας και αποτελεί αναπόσπαστο τμήμα της 
απόφασης αυτής. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Βόλος, 18 Αυγούστου 1987 
Ο Νομάρχης 
ΘΑΝΑΣΗΣ ΣΙΑΤΡΑΣ 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

(4) 

Στο ΦΕΚ 689/Δ/23.7.87 που δημοσιεύθηκε το από 19.6.87 Π.Δ/ 
γμα «περί καθορισμού Ζώνης οικιστικού ελέγχου κατωτάτου ορίου κα¬ 
τάτμησης και λοιπών όρων και περιορισμών δόμησης και εκτός του 
εγκεκριμένου σχεδίου και εκτός ορίων οικισμών προϋφισταμένων του 
έτους 1923 της Κοιν. Αλμυροποτάμου (Ν. Εύβοιας), στο άρθρο 2 έχει 
γραφτεί «Μέσα στη Ζ.Ο.Ε. όπως περιγράφεται παραπάνω, καθορίζο¬ 
νται: 

γ) αποθηκών κ.λπ.». 

Μεταξύ της λέξεως «καθορίζονται» και του στοιχείου γ) μεσολαβεί 
σελίδα του κειμένου που παραλείφθηκε και η οποία έχει ως εξής: 
«περιοχές που φαίνονται στα ίδια διαγράμματα με στοιχεία I, II, III, IV, 
V και VI, κατώτατο όριο κατάτμησης, χρήσεις γης και όροι και περιορι¬ 
σμοί δόμησης ως εξής: 

Άρθρο 3 

Α. Περιοχή με στοιχεία I 

1. Η περιοχή οριοθετείται από τα σημεία 1, 2, 3, 8, 9, 14, 18, 19, 
20, 21, 24, 25, 26. Τα σημεία 1, 2, 3 καθορίστηκαν με το εξωτερικό 
όριο της ΖΟΕ. Το σημείο 8 βρίσκεται στην ευθεία 3-4 και σε απόσταση 
250 μ. από το σημείο 4. Το σημείο 9 που βρίσκεται στην κοινοτική οδό 
που συνδέει την Παναγία με τον Αλμυροπόταμο και σε απόσταση 250 
μ. από το σημείο 4, συνδέεται με ευθεία γραμμή με το σημείο 8. Το ση¬ 
μείο 9 συνδέεται με ευθεία με το σημείο 14 κατ’ επέκταση του κοινοτι¬ 
κού δρόμου και σε απόσταση 130 μ. από το σημείο 9. Τα σημεία 19, 
20, 21, 24, 25, 26 καθορίστηκαν στο εσωτερικό όριο της ΖΟΕ. Το ση¬ 
μείο 21 συνδέεται με το σημείο 24 ακολουθώντας τους πρόποδες του 
βουνού. Επίσης στην περιοχή I ανήκει και το ημικύκλιο με ακτίνα 200 
μ. του οποίου η διάμετρος είναι το σημείο 5 και το σημείο 10 που βρί¬ 
σκεται στην ευθεία 5, 6 και σε απόσταση 400 μ. από το σημείο 5, 

Επίσης στην περιοχή I ανήκει και το τμήμα που ορίζεται από τα ση¬ 
μεία 6, 11, 12, 27, 13, 7, 6. Τα σημεία 6 και 7 καθορίστηκαν με το 
εξωτερικό όριο της ΖΟΕ. Το σημείο 11 βρίσκεται στην κοινοτική οδό 
και σε απόσταση 250 μέτρων από την παραλία. Το σημείο 6 ενώνεται 
με ευθεία γραμμή με το σημείο 11 και το σημείο 11 ενώνεται με ευθεία 
γραμμή με το σημείο 12 που βρίσκεται στους πρόποδες του βουνού και 


απέχει από το σημείο 11 250 μ. και από το σημείο 6 350 μέτρα (σε 
ευθεία γραμμή). Από το σημείο 12 ακολουθούμε τους πρόποδες του 
βουνού μέχρι το σημείο 13 που βρίσκεται επί της παραλίας και είναι το 
όριο των ιδιοκτησιών Αντωνίου Τόλια και Μιχαήλ Χανούμη. Το σημείο 
27 καθορίζεται στο εσωτερικό όριο της ΖΟΕ. 

2. Στην περιοχή περιλαμβάνονται κυρίως δημόσιες δασικές'εκτάσεις 
οι οποίες υπάγονται στις διατάξεις του Ν. 998/1979 «περί προστασίας 
δασών». 

Οι χρήσεις και οι επεμβάσεις είναι οι προβλεπόμενες από το νόμο 
αυτό. 

3. Στις μη δασικές εκτάσεις της περιοχής επιτρέπονται μόνο οι χρή¬ 
σεις: 

α) κατοικίας 

β) κτιρίων κοινής ωφελείας (δημοσίων και δημοτικών).». 

Επίσης στην παράγραφο Δ το εσφαλμένο 
«Δ. περιοχή με στοιχείο IV 

εκτάσεων της νήσου κ.λπ.» διορθώνεται σε: 

«Δ. περιοχή με στοιχείο IV 

Η περιοχή αυτή αποτελείται από τρία τμήματα δασικών εκτάσεων 
της νήσου... κ.λπ.» 

(Από το Υπουργείο ΠΕ.ΧΩ.Δ.Ε.) 

-♦- 

Αριθ. Β2/β/381/Φ52/ (5) 

Στη Β2/836/Φ52/27.5.87 ανακοίνωση παρακατάθεσης αποζημί¬ 
ωσης για απαλλοτρίωση ακινήτων για την κατασκευή της Ε.Ο. Θεσ/ 
νίκης - Σερρών (τμήμα Δερβένι - Ξυλούπολη - Διασταύρωση Ριζιανά), 
που δημοσιεύτηκε στο ΦΕΚ 526/Δ/10.6.87 διορθώνεται ο αριθμός 
της αναφερομένφης στο κείμενο της ανακοίνωσης κοινής Υπουργικής 
απόφασης από τον εσφαλμένο «Δ 1381/304/17.4.84» στο ορθό «Δ 
1781/340/17.4.84». 

Αθήνα, 20 Αυγούστου 1987 

(Από το Υπ. ΠΕ.ΧΩ.Δ.Ε.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




